# Castell de la Tallada

### De Viquipèdia

El castell de la Tallada està situat al nucli antic de La Tallada d'Empordà, al Baix Empordà, i n'és el seu origen.

## [edita] Història

Documentat el 1193, va pertànyer als comtes d'Empúries, a la baronia de Verges des de la fi del segle XIV, i des del 1587, es va veure lligat a la Corona a través de la batllia reial de Verges.

El 1309 fou un dels castells que Ponç V lliurà al seu fill Malgaulí pel seu casament en segones núpcies amb la princesa Elisabet de Sicília, filla il·legítima de Frederic II de Sicília.

Ja pertanyent a la baronia de Verges, el 1399 el compte Joan el va vendre al seu germà Pere per 11.000 sous. Pere tant sols fou comte durant quaranta dies, i ni tant sols fou reconegut pel comte-rei Martí l'Humà, el qual va unir el comtat als dominis reials l'any 1402.

En morir Pere sense descendència, el va deixar a la seva esposa Joana de Rocabertí. El 1418 passà al seu nebot el vescomte Dalmau. Al 1454 l'heretà el seu fill Martí-Joan, primer dels Rocabertí i baró de Verges. Al 1587 la baronia de Verges i el castell de La Tallada van ser incorporats a la corona com ho havia sigut la resta del comtat d'Empúries el 1402.

## [edita] Arquitectura

Antigament el recinte fortificat de la Tallada tenia set torres. Actualment resta la de l'església, tres més de circulars (Can Japot de Dalt i antiga Rectoria) i dues de rectangulars (Plaça Constitucional i Portalet), podent endevinar-se encara el traçat del recinte. La torre que falta es creu que estava situada on avui hi ha el carrer que passa per davant de l'església, a la banda de tramuntana. Algunes cases estan adossades als murs i algunes de les torres que encara resten de la muralla del castell, conserven les llindes de les portes amb inscripcions dels segles XVII i XVIII.

L'edifici més notable del nucli és l'església de Santa Maria, que originalment era la capella del castell. És una església romànica de finals del segle XII, d'una sola nau i absis semicircular. Sobre l'absis hi ha una torre de defensa proveïda d'espitlleres per a arma de foc.

Actualment el Passeig de l'Església ocupa el que antigament havia estat el fossar del castell.

Obtingut de "http://ca.wikipedia.org../../../c/a/s/Castell_de_la_Tallada_c1f8.html"

Categories: Castells del Baix Empordà | La Tallada d'Empordà

##### Views

- Article
- Discussió
- Revisió actual

##### Cerca